laion/Wikipedia-Exotic huggingface dataset:
ბემბი

ბემბი (ინგლ. Bambi) — Walt Disney Productions-ის 1942 წლის სრულმეტრაჟიანი ანიმაციური ფილმი, მეხუთე დისნეის სრულმეტრაჟიანი ანიმაციურ ფილმების სერიაში. მისი რეჟისორია დევიდ ჰენდი, ხოლოპროდიუსერი — უოლტ დისნეი. ფილმის დისტრიბუტორი RKO Radio Pictures იყო. ფილმის სიუჟეტი ეფუძნება ავსტრიელი მწერალ ფელიქს ზალტენის 1923 წელს გამოცემულ წიგნს „ბემბი. ბიოგრაფია ტყიდან“. ფილმის მთავარი პერსონაჟები არიან: ბემბი, ირმის შველი; მისი მშობლები (ტყის დიდი უფლისწული და დედა); მისი მეგობრები — კურდღელი ბაკუნა და მყრალა „ყვავილი“, აგრეთვე ბავშვობის მეგობარი ფელინი. ამ ფილმისთვის დისნეიმ ბემბის სახეობა, ევროპული შველი, შეცვალა თეთრკუდიანი ირმით, ვინაიდან პირველი ჩრდილოეთ ამერიკაში არ ბინადრობს, ხოლო მეორე იქ უფრო გავრცელებულია. ფილმმა მიიღო ოსკარის სამი ნომინაცია - საუკეთესო ხმის (სემ სლაიფილდი), საუკეთესო სიმღერის (დონალდ ნოვისის შესრულებული „Love Is a Song“) და საუკეთესო მუსიკის კატეგორიებში. 2008 წლის ივნისში ამერიკის კინოინსტიტუტმა წარმოადგენდა „ათი საუკეთესო ათეული“, რომელშიც შეტანილია იყო ათი საუკეთესო ამერიკული ფილმი ამა თუ იმ ჟანრის მიხედვით. რეიტინგში, რომელიც შედგენილი იყო 1500-ზე მეტი შემოქმედი პიროვნების გამოკითხვის მიხედვით, „ბემბიმ“ ანიმაციურ ფილმებს შორის მესამე ადგილი დაიაკავა 2011 წელს ფილმების ეროვნულმა რეესტრმა „ბემბი“ აირჩია კონგრესის ბიბლიოთეკაში შესატანად, როგორც „კულტურულად, ისტორიულად ან ესთეტიკურად მნიშვნელოვანი ნამუშევარი“ . ფილმის პრემიერა გაიმართა 1942 წლის აგვისტოში, ლონდონსა და ნიუ-იორკში. 858 000 აშშ დოლარის ბიუჯეტით, მისმა შემოსავალმა 267.4 მილიონი აშშ დოლარი შეადგინა. 2006 წელს პირდაპირ ვიდეოზე გამოვიდა მისი გაგრძელება, „ბემბი II“. Love Is A Song Little April Shower Let's Sing A Gay Little Spring Song I Bring You A Song ოფიციალური საიტი „ბემბი“ — კინოფილმების ინტერნეტ-მონაცემთა ბაზა (ინგლისური) „ბემბი“ — Allmovie-ზე „ბემბი“ — Rotten Tomatoes ↑ Bambi: Detail View. American Film Institute. ციტირების თარიღი: April 15, 2017. ↑ 2.0 2.1 Barrier, J. Michael (2003). „Disney, 1938–1941“, Hollywood Cartoons: American Animation in Its Golden Age. Oxford University Press, გვ. 269–274, 280. ISBN 0-19-516729-5.  ↑ Bambi. Box Office Mojo. ციტირების თარიღი: January 5, 2012. ↑ The 15th Academy Awards (1943) Nominees and Winners. Academy of Motion Picture Arts and Sciences. დაარქივებულია ორიგინალიდან — July 6, 2011. ციტირების თარიღი: August 13, 2011. ↑ AFI's 10 Top 10. American Film Institute (June 17, 2008). ციტირების თარიღი: July 23, 2009. ↑ „Bambi joins Library of Congress film trove | IOL“ (ინგლისური). ციტირების თარიღი: 2017-04-20.
ეგისჰორნი

ეგისჰორნი (გერმ. Eggishorn) — მთა ბერნის ალპებში, შვეიცარიაში, ვალეს კანტონში. მდებარეობს იუნგფრაუ-ალეჩის დაცული ტერიტორიაზე, რომელიც იუნესკოს მსოფლიო მემკვიდრეობის ძეგლთა სიაშია შესული. მის ჩრდილოეთ კალთებზე გაწოლილია ალეჩის მყინვარი. მწვერვალიდან იშლება ხედი ლეპონტისა და პენინის ალპებზე. Eggishorn on Summitpost Eggishorn, the mountain of views Fiesch Eggishorn cable car (FE) დაარქივებული 2015-07-07 საიტზე Wayback Machine.
ური-როტშტოკი

ური-როტშტოკი (გერმ. Uri-Rotstock) — მთა ურნერის ალპებში, შვეიცარიაში. მდებარეობს ურის კანტონის იზენთალის მუნიციპალიტეტში. ალან დინ ფოსტერის 1984 წელს გამოსულ სამეცნიერო-ფანტასტიკურ ნოველაში „The I Inside“ აღწერილია მსოფლიოს დე-ფაქტო მბრძანებელი დიდი კომპიუტერი, რომელიც ური-როტშტოკის მთის გულში მდებარეობს. ვიკისაწყობში არის გვერდი თემაზე: ური-როტშტოკი Uri-Rotstock on Hikr Uri-Rotstock on Summitpost
შვარცჰორნი (გრინდელვალდი)

შვარცჰორნი (გერმ. Schwarzhorn) — მთა ბერნის ალპებში, შვეიცარიაში. მდებარეობს ბრინცისა და გრინდლევალდის მუნიციპალიტეტებს შორის. ზღვის დონიდან 2 928 მ სიმაღლით იგი გროსე-შაიდეგის უღელტეხილის ჩრდილოეთით მდებარე ჯგუფის უმაღლესი მწვერვალია. მთის ჩრდილოეთ კალთაზე გაწოლილია პატარა მყინვარი. მწვერვალამდე ასვლა შესაძლებელია სამხრეთ კალთაზე არსებული ბილიკით. Schwarzhorn on Hikr
ეისელი

ეისელი (ნიდერლ. IJssel) — მდინარე რაინის ტოტი ნიდერლანდებში, გელდერლანდისა და ოვერეისელის პროვინციებში. სიგრძე 113 კმ. ქალაქ არნემის სამხრეთ-აღმოსავლეთით გამოეყოფა ნიდერ-რაინს და მიედინება ჩრდილო-აღმოსავლეთით. ერთვის ეისელმერის ტბას. მდოვრე წყალი აქვს. სანაოსნოა. დიდი რაოდენობით მოაქვს შლამი. ნაპირებზე მდებარეობს ქალაქები: რედენი, ზიტფენი, დევენტერი და სხვ. წყლის საშუალო ხარჯი დაახლოებით 300 მ³/წმ. ნიდერლანდების მდინარეების სია ეისელი – ენციკლოპედია ბრიტანიკა (ინგლისური)
აბას მაჰმუდ ალ-აკადი

აბას მაჰმუდ ალ-აკადი (არაბ. عبَّاس محمود العقَّاد; დ. 28 ივნისი, 1889, ასუანი — გ. 12 მარტი, 1964, კაირო) — არაბი მწერალი, პუბლიცისტი, ლიტერატურათმცოდნე, საზოგადო მოღვაწე. კაიროს არაბული ენის აკადემიისა და დამასკის არაბული მეცნიერებათა აკადემიის წევრი. ერთ ერთი დამაარსებელია ლიტერატურული სკოლისა, რომელიც ინგლისური რომანტიზმის გავლენას განიცდიდა. ემხრობოდა აზრს, რომ არაბულ საფუძველზე ევროპულ კულტურულ ელემენტთა გადამუშავების შედეგად შექმნილიყო ერთიანი არაბულ-მუსლიმური კულტურა. აბას მაჰმუდ ალ-აკადის ლექსთა პირველი კრებული დაიბეჭდა 1916 წელს. მან დაწერა 100–ზე მეტი წიგნი რელიგიის, ფილოსოფიის და პოეზიის შესახებ. გამოაქვეყნა აარაბული და მსოფლიო ლიტერატურის საკითხებისადმი მიძღვნილი მრავალი პუბლიცისტური და კრიტიკული ნაშრომი, აგრეთვე ლექსები, მოთხრობები, წიგნები ისტორიულ-რელიგიურ და ისტორიულ-ფილოსოფიურ თემაზე. ქართული საბჭოთა ენციკლოპედია, ტ. 1, თბ., 1975. — გვ. 16. ↑ Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Trove — 2009. <a href="https://wikidata.org/wiki/Track:Q18609226"></a> ↑ 4.0 4.1 Deutsche Nationalbibliothek Record #118952811 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ بوَّابة الشُعراء, PoetsGate — 2005. <a href="https://wikidata.org/wiki/Track:Q106776388"></a> ↑ LIBRIS — 2012. <a href="https://wikidata.org/wiki/Track:Q1798125"></a> ↑ (unspecified title) — ISBN 977-14-2342-8 ↑ 8.0 8.1 Collinson D. Biographical Dictionary of Twentieth-Century Philosophers — 1996. — ISBN 978-0-415-06043-1 <a href="https://wikidata.org/wiki/Track:Q19944832"></a><a href="https://wikidata.org/wiki/Track:Q79085650"></a>
ტენოჩტიტლანი

ტენოჩტიტლანი, ალტერნატიულად მეხიკო-ტენიჩტიტლანი იყო აცტეკთა იმპერიის დედაქალაქი, აგებული ტბა ტესკოკოს კუნძულზე, რომელიც ამჟამად ცენტრალური მეხიკოს ფედერალური ოლქის ნაწილია. თავისი ძლიერების პერიოდში ტენოჩიტლანი მსოფლიოს უდიდესი ქალაქი იყო, 250 000-მდე მცხოვრებით. ქალაქი 1521 წელს შემოსეულმა ესპანელმა კონკისტადორებმა გაანადგურეს. მეხიკო მის ნანგრევებზე აშენდა, და მომდევნო საუკუნეების განმავლობაში ტესკოკოს ტბა სრულიად ამოშრა. ტესკოკოს ტბის შიგნით ჩვეულებრივი მოსახლეობა ცხოვრობდა. ქალაქში ისინი ერთმანეთს ხშირად ტივების დახმარებით ეკონტაქტებოდნენ რადგან ირგვლივ სულ წყლის არხები იყო გაკეთებული. ცენტრში დიდი მოედანი იყო. მოედანზე მსხვერპლთსაწირავი და ღმერთების ტაძრები იყო. ყველაზე დიდი ნაგებობა ქალაქში მზისა და ომის ღმერთ ჰუიცილოპოჩტილისა და წვიმის ღმერთ, ტალალაკის ტაძრები იყო. მის წინ კიდევ ერთი შედარებით მცირე გველ-ღმერთ კეცალკოატლის ტაძარი იყო. ცენრტალური მოედნის ოდნავ მოშორებით იყო მეფის სასახლე, ხოლო მის იქით მოტივტივე ყანები სადაც გლეხებს სიმინდი ჩილი და ლობიო მოჰყავდათ. ქართული საბჭოთა ენციკლოპედია, ტ. 9, თბ., 1985. — გვ. 694-695.
რაინი-მაასი-შელდის დელტა

რაინი-მაასი-შელდის დელტა (გერმ. Rhein-Maas-Delta; ნიდერლ. Rijn-Maas-Scheldedelta) — მდინარეების რაინის, მაასისა და შელდის შეერთების შედეგად წარმოქმნილი ფართო დელტა ნიდერლანდებსა და ბელგიაში. დელტის წარმოქმნას ხელი შეუწყო მრავალრიცხოვანმა კუნძულებმა, ტოტებმა და არხებმა, რომლებიც ქმნიან ერთიან წყლის ნაკადს. წარმოადგენს მნიშვნელოვან სანაოსნო გზას, რის გამოც დიდი ეკონომიკური მნიშვნელობა ენიჭება. შესართავი გაშლილია ჩრდილოეთის ზღვისკენ. ნავსადგურებიდან აღსანიშნავია: როტერდამი (ნიდერლანდები), ანტვერპენი (ბელგია), ამსტერდამი (ამსტერდამ-რაინის არხი), გენტი (გენტი-ტერნეზენის არხი). ტერიტორია დატბორვისგან დაცულია (დელტაპროექტის ფარგლებში). რაინის დელტა 2 ბიფურკაციით არის განსაზღვრული. აფგედამდე-მაასი ამერი ბენედენ-მერვედე ბერგსე-მაასი ბოვენ-მერვედე დორდტსხე-კილი რაინი-მაასი-შელდის დელტა დაარქივებული 2018-04-03 საიტზე Wayback Machine. (ინგლისური)
ჩარლზ აბოტი

ჩარლზ აბოტი (ინგლ. Charles Greeley Abbot; დ. 31 მაისი, 1872, უილტონი — გ. 17 დეკემბერი, 1973, ვაშინგტონი) — ამერიკელი ასტროფიზიკოსი. ვაშინგტონის ეროვნულ მეცნიერებათა აკადემიის წევრი, 1907-1944 წლებში სმითსონის ინსტიტუტის ასტრონომიული ობსერვატორიის დირექტორი. ექსპერტი მზის ფიზიკაში და მზის ენერგიის შესწავლაში და გამოყენებაში. საკუთარი სისტემის სპექტრობოლომეტრითა და რადიომეტრით გამოიკვლია მზის სპექტრის ინფრაწითელი ნაწილი, ენერგიის განაწილება მზისა და ვარსკვლავთა სპექტრებში. სისტემატურად განსაზღვრავდა მზის მუდმივას და იკვლევდა დედამიწის საშუალო ტემპერატურის ცვლილებებს. ქართული საბჭოთა ენციკლოპედია, ტ. 1, თბ., 1975. — გვ. 32. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 DeVorkin D. H. Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 5.0 5.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 6.0 6.1 Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 7.0 7.1 7.2 7.3 Who Was Who Among North American Authors, 1921-1939 — დეტროიტი: Gale, 1976. — გვ. 1. — ISBN 978-0-8103-1041-4 <a href="https://wikidata.org/wiki/Track:Q12439"></a><a href="https://wikidata.org/wiki/Track:Q23097815"></a><a href="https://wikidata.org/wiki/Track:Q2077283"></a> ↑ 8.0 8.1 8.2 8.3 8.4 https://siarchives.si.edu/history/charles-greely-abbot ↑ Find a Grave — 1996. <a href="https://wikidata.org/wiki/Track:Q63056"></a> ↑ https://www.nasonline.org/programs/awards/henry-draper-medal.html ↑ https://www.amacad.org/rumford-prize-recipients ↑ https://siarchives.si.edu/collections/siris_sic_13557
კარლ აგარდი

კარლ ადოლფ აგარდი (შვედ. Carl Adolph Agardh; დ. 23 იანვარი, 1785, ბასტადი — გ. 28 იანვარი, 1859, კარლსტადი) — შვედი ბოტანიკოსი, ალგეოლოგი, ენციკლოპედისტი და თეოლოგი. ლუნდის უნივერსიტეტის პროფესორი (1812-1834) და ლუთერიანული ეკლესიის ეპისკოპოსი. წყალმცენარეების სისტემატიკის შემქნელი. მისი ძირითადი ნაშრომებია — „წყალმცენარეების სახეობანი“ (ტ. 1-2, 1820-1828), „წყალმცენარეების სისტემა“ (1824), „დიპლომატების კრიტიკული კონსპექტი“ (1830-1832). ქართული საბჭოთა ენციკლოპედია, ტ. 1, თბ., 1975. — გვ. 52. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Base biographique — BIU Santé. <a href="https://wikidata.org/wiki/Track:Q867925"></a><a href="https://wikidata.org/wiki/Track:Q105958830"></a> ↑ Östra kyrkogården Lund - Carl Adolph Agard — kulturgravar.se. <a href="https://wikidata.org/wiki/Track:Q75311703"></a> ↑ https://www.svenskagravar.se/search?ShowFilters=False&Query=Agardh%2C+C+A&ParishId=25&CemeteryId=204050&GraveNumber=&BirthDate=&DeathDate=&BurialDate=&OrderByDesc=False&OrderBy= — Svenskagravar.se. <a href="https://wikidata.org/wiki/Track:Q26699962"></a> ↑ 14) Carl Adolph Agardh ↑ B. D. J. A List of the Collectors Whose Plants Are in the Herbarium of the Royal Botanic Gardens, Kew, to 31st December, 1899 // Bull. Misc. Inform. Kew — London: 1901. — Vol. 1901, Iss. 169/171. — P. 1. — ISSN 0366-4457 — doi:10.2307/4113200 <a href="https://wikidata.org/wiki/Track:Q5735532"></a><a href="https://wikidata.org/wiki/Track:Q113990674"></a>
რიფელჰორნი

რიფელჰორნი (გერმ. Riffelhorn) — მთა პენინის ალპებში, შვეიცარიაში. მდებარეობს სოფელ ცერმატის სამხრეთით, ვალეს კანტონში. რიფელჰორნი აყალიბებს გორნერის ქედის ნაწილს და იძლევა მასზე ასვლის შესანიშნავ პირობებს. დიდი ხნის მანძილზე, იგი ალპინიზმის ადგილობრივი გიდების მიერ კლდეზე ცოცვის წვრთნებისთვის გამოიყენებოდა. Riffelhorn on HIkr Riffelhorn on Summitpost
პალანშ-დე-ლა-კრეტა

პალანშ-დე-ლა-კრეტა (ფრანგ. Palanche de la Cretta) — მთა პენინის ალპებში, შვეიცარიაში. მდებარეობს ვალეს კანტონში; გადმოჰყურებს ევოლენის მუნიციპალიტეტს. აღმართულია მონ-დე-ლ'ეტუალის მთის ჩრდილოეთით. Palanche de la Cretta on Hikr
ზანეჩჰორნი

ზანეჩჰორნი (გერმ. Sanetschhorn) — მთა ბერნის ალპებში, შვეიცარიაში. გადაჰყურებს ზანეჩის უღელტეხილს. მდებარეობს ვალესა და ბერნის კანტონების საზღვარზე, დიალბერეტის მთის აღმოსავლეთით. Sanetschhorn on Hikr
ბერკელი

ბერკელი (გერმ. Berkel; ნიდერლ. Berkel) — მდინარე ნიდერლანდებსა და გერმანიაში, ეისელის მარჯვენა შენაკადი. სიგრძე 110 კმ. სათავე აქვს ქალაქ ბილერბეკის მახლობლად. ზემო დინებაში რამდენიმე კილომეტრზე გამომუშავებულია მეანდრები. ქალაქ ფრედენსა (გერმანია) და სოფელ რეკენს (ნიდერლანდები) შორის კვეთს გერმანია-ნიდერლანდების საზღვარს. რკინიგზის გაყვანამდე მნიშვნელოვანი სავაჭრო გზა იყო. ნაპირზე გაშენებულია არაერთი ქალაქი. ნიდერლანდების მდინარეების სია გერმანიის მდინარეების სია www.berkelproject.nl დაარქივებული 2013-05-18 საიტზე Wayback Machine. (ნიდერლანდური ენა)
ლინგე

ლინგე (ნიდერლ. Linge) — მდინარე ნიდერლანდებში, გელდერლანდისა და სამხრეთი ჰოლანდიის პროვინციებში. სიგრძე 108 კმ. სათავე აქვს გერმანიის საზღვრის სიახლოვეს. ზემო დინებაში აქვს დასავლური მიმართულება, გაივლის ვაალესა და ნიდერ-რაინს. ქალაქ ტილთან კვეთს ამსტერდამ-რაინის არხი. ამის შემდეგ, განიცდის მეანდრირებას და გაედინება რამდენიმე დასახლებულ პუნქტს შორის და შეერთვის მდინარე ბოვენ-მერვედეს. სანაოსნოა მცირე გემებისათვის. პოპულარული რეკრეაციული მარშრუტია. ნიდერლანდების მდინარეების სია www.lingelandschap.nl (ნიდერლანდური ენა)
მერენჰორნი

მერენჰორნი (გერმ. Mährenhorn) — მთა ურნერის ალპებში, შვეიცარიაში. აღმართულია ტრიფტზეეს ტბის დასავლეთით, ტრიფტის მყინვარის სიახლოვეს. სიმაღლე 2 923 მეტრი. Mährenhorn on Summitpost
ბეკ-დე-ლა-მონტო

ბეკ-დე-ლა-მონტო (ფრანგ. Bec de la Montau) — მთა პენინის ალპებში, შვეიცარიაში. მდებარეობს ნენდაზის მუნიციპალიტეტის სამხრეთით, ვალეს კანტონში. Bec de la Montau on Hikr
ოხზეჰორნი

ოხზეჰორნი (გერმ. Ochsehorn) — მთა პენინის ალპებში, შვეიცარიაში. მდებარეობს ვალეს კანტონში; გადაჰყურებს სტალდენრიეს მუნიციპალიტეტს. აღმართულია ზაასტალისა და ზემო ნანცალის ხეობებს შორის, მატვალდჰორნის მთის ჩრდილოეთით. Ochsehorn on Hikr
კრისტალინა (მთა)

კრისტალინა — მთა ლეპონტის ალპებში, შვეიცარიაში. მდებარეობს ტიჩინოს კანტონში, კრისტალინის უღელტეხილის აღმოსავლეთით. სიმაღლე 2 912 მეტრი. Cristallina on Summitpost Capanna Cristallina, Swiss Alpine Club maintained mountain lodge
ზიგნალჰორნი

სიგნალჰორნი (გერმ. Signalhorn) — მთა პენინის ალპებში, შვეიცარიაში. მდებარეობს აისხოლის მუნიციპალიტეტის სამხრეთით, ვალეს კანტონში. აღმართულია ტურტმანისა და გინალის ხეობებს შორის. Signalhorn on Hikr
პიცო-ფორნო

პიცო-ფორნო (იტალ. Pizzo Forno) — მთა ლეპონტის ალპებში, შვეიცარიაში. მდებარეობს ტიჩინოს კანტონში; გადაჰყურებს ჩირონიკოს მუნიციპალიტეტს. მთა პირამიდის ფორმისაა და აღმოსავლეთიდან ესაზღვრება პიცო-კამპო-ტენჩიას. ჩრდილო-აღმოსავლეთი კალთა გამოიყენება სათხილამუროდ. Pizzo Forno on Hikr
ტეტ-ა-პიერ-გრეპტი

ტეტ-ა-პიერ-გრეპტი (ფრანგ. Tête à Pierre Grept) — მთა ბერნის ალპებში, შვეიცარიაში. მდებარეობს ვოს და ვალეს კანტონების საზღვარზე. აღმართულია გრან-მიუვერანის მთასა და შევილის უღელტეხილს შორის. ჩრდილოეთ კალთაზე გაწოლილია მცირე ზომის მყინვარი. Tête à Pierre Grept on Hikr.org
თარხნიშვილი

საკუთარი სახელი თარხნიშვილი შეიძლება აღნიშნავდეს ერთ-ერთ შემდეგ პიროვნებათაგანს: დავით თარხნიშვილი — ბიოლოგი ეკატერინე თარხნიშვილი-გაბაშვილისა — მწერალი, საზოგადო მოღვაწე ელენე თარხნიშვილი — საოპერო მომღერალი ვანიკო თარხნიშვილი — მსახიობი ვახტანგ თარხნიშვილი — ინჟინერ-მშენებელი თამარ თარხნიშვილი — მსახიობი თამარ თარხნიშვილი-კვალიაშვილი — მომღერალი, ფანდურის ვირტუოზული დამკვრელი ივანე თარხნიშვილი — ფიზიოლოგი ლევან თარხნიშვილი — სოციოლოგი, პოლიტიკოსი მარიამ თარხნიშვილი — მომღერალი მიხეილ თარხნიშვილი — თეოლოგი, ისტორიკოსი, ფილოლოგი ნინო თარხნიშვილი — მწერალი თარხნიშვილები — თავადური საგვარეულო საქართველოში თარხან-მოურავი — გვარი საქართველოში
რური (მდინარე)

რური (გერმ. Rur, ნიდერლ. Roer) — მდინარე ბელგიაში, გერმანიასა და ნიდერლანდებში. მდინარე მაასის მარჯვენა შენაკადი. სიგრძე 170 კმ, აუზის ფართობი 2340 კმ². 90 % გერმანიის ტერიტორიაზეა. სათავე აქვს ბელგიაში, ზღვის დონიდან 660 მ სიმაღლეზე. ქალაქ მონშაუს სამხრეთით იჭრება გერმანიის ტერიტორიაზე, მიედინება აიფელის მასივის ჩრდილოეთი ნაწილის გასწვრივ. ქმნის ხელოვნურ ტბას — რურშტაუ-ზეეს. ქალაქ რურმონდის რაიონში მარჯვნიდან ერთვის მაასს. ქვემო დინება კაშხლებით არის რეგულირებული. ზამთარსა და გაზაფხულზე დამახასიათებელია წყალმოვარდნა. გამოყენებულია ნავების სადგომად. ნაპირზე გაშენებულია არაერთი ქალაქი. გერმანიის მდინარეების სია ნიდერლანდების მდინარეების სია www.rur.nrw.de (გერმანული) gak-rur.wver.de დაარქივებული 2007-07-08 საიტზე Wayback Machine. (გერმანული)
ლაიუვერსი

ლაიუვერსი (ნიდერლ. Lauwers) — მდინარე ჩრდილოეთ ნიდერლანდებში. სიგრძე 40 კმ. თითქმის მთელ სიგრძეზე ჩრდილოეთური მიმართულება აქვს. წარმოადგენს საზღვარს გრონინგენისა და ფრისლანდიის პროვინციებს შორის. გაედინება ლაიუვერსმერის ტბაზე. ერთვის ვადენზეეს. 730-785 წლებში ვიდუკინდის კაპიტულაციამდე იყო ფრანკთა სახელმწიფოს საზღვრის ნაწილი. ნიდერლანდების მდინარეების სია www.lancewadplan.nl დაარქივებული 2016-03-04 საიტზე Wayback Machine. (ნიდერლანდური ენა)
აუგსბურგის ლიგა

აუგსბურგის ლიგა – ჰოლანდიის შტატჰალტერის ვილჰელმ III ორანელის ინიციატივით 1686 წელს შექმნილი საიდუმლო თავდაცვითი კავშირი, რომელშიც გაერთიანდნენ ჰოლანდია, საღვთო რომის იმპერია, ესპანეთი, შვედეთი, ბავარია, პფალცი და საქსონია. მიზნად ისახავდა შეეჩერებინა საფრანგეთის მეფე ლუი XIV-ის ტერიტორიული დაპყრობანი დასავლეთ ევროპაში. 1689 წელს ვილჰელმ III-ის ინგლისის მეფედ გამოცხადების შემდეგ, აუგსბურგის ლიგას ინგლისიც შეუერთდა. ლიგასა და საფრანგეთს შორის წარმოებულ სახმელეთო ბრძოლებში (1690-1693) უპირატესობა საფრანგეთმა მოიპოვა, 1692 წელს საზღვაო ბრძოლაში კი ინგლის-ჰოლანდიის გაერთიანებულმა ფლოტმა გაანადგურა საფრანგეთის ფლოტი. ომი დამთავრდა 1697 წელს რიისვიკის ზავით, საფრანგეთმა დათმო დაპყრობილი ტერიტორიების ნაწილი. ქართული საბჭოთა ენციკლოპედია, ტ. 2, თბ., 1977. — გვ. 7.
ზაქარია ქუცნაშვილი

ზაქარია ქუცნაშვილი (დ. 13 თებერვალი, 1972, თბილისი) — ქართველი იურისტი, პოლიტიკოსი, საქართველოს სამი მოწვევის (1999, 2012, 2016) პარლამენტის წევრი. დაამთავრა თბილისის სახელმწიფო უნივერსიტეტის იურიდიული ფაკულტეტი. იგი იყო შპს "სადაზღვევო კომპანია არგანის“ გენერალური დირექტორის მოადგილე სამართლებრივ საკითხებში. მუშაობდა საქართველოს პარლამენტის აპარატში, იყო თბილისის საკრებულოს წევრი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი: „საქართველოს აღორძინება“, იურიდიული კომიტეტის თავმჯდომარის პირველი მოადგილე. 2004-2006 წლებში იყო თბილისის სულხან-საბას სახელობის პედაგოგიური უნივერსიტეტის უფროსი მასწავლებელი, 2005-2007 წლებში - ა(ა)იპ "საქართველოს ელექტროენერგიის საბითუმო ბაზრის" იურიდიული დეპარტამენტის ხელმძღვანელი, ხოლო 2005-2012 წლებში - ასოციაცია „კანონი ხალხისთვის“ თავმჯდომარე, საგანმანათლებლო რადიო პროექტი "კანონი ხალხისათვის" ავტორი და წამყვანი. 2006 წლიდან არის ადვოკატი სამოქალაქო სამართლის სპეციალიზაციით. 2006-2012 წლებში - შპს "ზაქარია ქუცნაშვილის საადვოკატო ბიუროს" დირექტორი. 2007-2012 წლებში იყო საქართველოს საპატრიარქოს იურიდიული სამსახურის ხელმძღვანელი. 2007 წლიდან - კავკასიის სამართლის სკოლის ლექტორი. 2012 წლის საპარლამენტო არჩევნებში თიანეთის მაჟორიტარობის კანდიდატი იყო („ქართული ოცნება“), სადაც ხმათა 59,02% მიიღო (4354 ხმა) და პირველი ადგილი დაიკავა. 2012-2016 წლებში იყო საქართველოს მე-8 მოწვევის პარლამენტის წევრი (თიანეთის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“. 2016-2019 წლებში იყო საქართველოს მე-9 მოწვევის პარლამენტის წევრი (თიანეთის, დუშეთისა და ყაზბეგის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. [1] 2019 წლის 21 ივნისს ზაქარია ქუცნაშვილმა დეპუტატის მანდატი დატოვა. ჰყავს მეუღლე - თეა სანიკიძე და ორი შვილი - თამარი (თათული) და თორნიკე. ზაქარია ქუცნაშვილი — საქართველოს ბიოგრაფიული ლექსიკონი ზაქარია ქუცნაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ შედეგები 2012 ↑ ზაქარია ქუცნაშვილმა დეპუტატის მანდატი დატოვა. sputnik-georgia.com (21 ივნისი, 2019). ციტირების თარიღი: 22 ივნისი, 2019.
ამსტელი

ამსტელი (ნიდერლ. Amstel) — მდინარე ნიდერლანდებში. სიგრძე 31 კმ. მდინარეზე გაშენებულია არაერთი ხიდი: მაგერე-ბრიუგი, ბლაუბიუგი, ჰოგე-სლეისი, ბერლაგებრიუგი. ჯებირის აშენების შემდეგ, მდინარის შესართავში არსებული მეთევზეთა სოფელი — ამსტელრედამი სწრაფადვე განვითარდა და 1300 (ან 1301) წლისათვის საქალაქო უფლება მოიპოვა. მდინარის სახელწოდებიდან გამომდინარე დასახლებულ პუნქტს — ამსტერდამი ეწოდა. ნიდერლანდების მდინარეების სია www.iamsterdam.com დაარქივებული 2012-10-05 საიტზე Wayback Machine. (ნიდერლანდური ენა)
ჰოლანდიის სამეფო

ჰოლანდიის სამეფო, (ნიდერლ. Koninkrijk Holland, ფრანგ. Royaume de Hollande) — ნაპოლეონ ბონაპარტეს მიერ შექმნილი მარიონეტული სამეფო, რომელსაც მისი მისი მესამე ძმა ლუი ბონაპარტი მართავდა. სახელი აღებულია ნიდერლანდების ისტორიული რეგიონის ჰოლანდიის მიხედვით. 1807 წელს სამეფოს მიუერთეს პრუსიული რეგიონები აღმოსავლეთი ფრიზია და იევერი, თუმცა 1809 წელს ბრიტანეთის შემოჭრის შემდეგ ნიდერლანდები იძულებული შეიქმნა მდინარე რაინის სამხრეთით არსებული ტერიტორიუები საფრანგეთისთვის გადაეცა. ლუიმ ვერ გაამართლა მისი ძმის ნაპოლეონის იმედები, ის ცდილობდა გაეტარებინა პრონიდერლანდური პოლიტიკა, ნაცვლად ნაპოლეონის მხარდაჭერისა. შედეგად ნაპოლეონმა 1813 წელს გააუქმა ჰოლანდიის სამეფო და პირდაპირ საფრანგეთს დაუქვემდებარა. სამეფოს ტერიტორია ძირითადად ემთხვეოდა დღევანდელი ნიდერლანდების ტერიტორიას, გარდა ლიმბურგის და ზელანდიისა, რომლებიც საფრანგეთის საკუთრებას წარმოადგენდა, ასევე სამეფოს შემადგენლობაში შედიოდა აღმოსავლეთი ფრიზია, რომელიც დღეს გერმანიის ნაწილია. Burg, Martijn van der, and Matthijs Lok. “The Netherlands under Napoleonic rule: A New Regime or a Revived Order?” in The Napoleonic Empire and the new European political culture edited by Michael Broers, Agustı´n Guimera and Peter Hicks, (2012) Kossmann, E. H. The Low Countries 1780–1940 (1978) Prak, Maarten. "Burghers into Citizens: Urban and National Citizenship in the Netherlands during the Revolutionary Era (c.1800)" Theory and Society (1997) 26: 403–20. Schama, Simon. Patriots and Liberators: Revolution in the Netherlands, 1780– 1813 (London: Collins, 1977) van der Burg, Martijn. "Transforming the Dutch Republic into the Kingdom of Holland: the Netherlands between Republicanism and Monarchy (1795-1815)," European Review of History (2010) 17#2, pp 151–170 ინტერნეტში
აშთარხანიდები

აშთრახანიდები, ჯანიდები – ბუხარის ხანების დინასტია 1599-1753 წწ., რომლის მამამთავარი იყო ჯუჩის შთამომავალი, ასტრახანელ ხანთა წარმომადგენელი უფლისწული ჯანიბექ-სულთანი (მისი სახელიდან და ასტრახანიდან მომდინარეობს დინასტიის სახელწოდებები „აშთრახანიდები“ და „ჯანიდები“). ამ დინასტიამ შეცვალა მისივე მონათესავე შაიბანიდების დინასტია. ბუხარასა და ხვარაზმში გაბატონებისათვის აშთრახანიდებს აქაურ ტომებთან დიდი ბრძოლების გადატანა მოუხდათ. დინასტიის არსებობის ბოლო ხანებში ისინი ირანის შაჰის ნადირის ვასალები იყვნენ. 1753 წელს აშთრახანიდების მმართველობა დასრულდა. გაბატონდა მანღითების დინასტია. ქართული საბჭოთა ენციკლოპედია, ტ. 2, თბ., 1977. — გვ. 67-68. ს. თეზელიშვილი. მსოფლიოს სამეფო დინასტიები. გამომც. "საქართველოს მაცნე". თბ. 1998 წ.
ახსითან I

ახსითან I, აგრეთვე ცნობილი როგორც აბუ-ლ-მუზაფარ მანუჩაჰრ ახსითან ბენ-ქესრანი (ქართული წყაროების მიხედვით აღსართან შირვანშა) — შირვანშაჰი 1149-1203 წლებში, ქესრანიდების დინასტიიდან. მისი მმართველობის დროს შირვანის სახელმწიფო მნიშვნელოვნად გაძლიერდა და გაფართოვდა. ახსითან I-ს ახლო დინასტიური კავშირი ჰქონდა საქართველოს სამეფო კართან, იგი გიორგი III-ის დისწული იყო. შირვანი მისი მმართველობის პერიოდში საქართველოს ყმადნაფიცად ითვლებოდა. XII საუკუნის 60-იან წლებში შირვანს დარუბანდის მხრიდან თავს ესხმოდნენ ჩრდილოეთ კავკასიის მაჰმადიანი მფლობელები. ახსითანმა დახმარება სთხოვა გიორგი III-ს, რომელმაც 1167 წლს აიღო შაბურანი და დარუბანდი, თავის ვასალს გადასცა და ამით შირვანის ჩრდილოეთი საზღვრების უსაფრთხოება უზრუნველყო. 1192 წელს, როდესაც სამხრეთ აზერბაიჯანის ათაბაგმა აბუბექრმა შირვანი დალაშქრა და ახსითან I და მისი ძმა ამირ-მირმანი გააძევა, ახსითან I-მა დახმარებისათვის კვლავ საქართველოს მიმართა. 1195 წელს საქართველოს ლაშქარმა დაამარცხა აბუბექრი შამქორის ბრძოლაში და უკუაგდო იგი. პაპუაშვილი თ., ქართული საბჭოთა ენციკლოპედია, ტ. 2, თბ., 1977. — გვ. 109. ჯავახიშვილი ივ., ქართველი ერის ისტორია, წგნ. 2, თბ. 1965